REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA TRPANJ

OPĆINSKI NAČELNIK

KLASA:415-01/18-01/01

URBROJ:2117/07-05/02-18-15

Trpanj, 26. lipnja 2018.

**JAVNI POZIV**

**ZA DOSTAVU ZAHTJEVA ZA**

**NAJAM PARKING PROSTORA U VLASNIŠTVU**

**OPĆINE TRPANJ**

Općina Trpanj obavještava i poziva **sve zainteresirane pravne i fizičke osobe** da daje u zakup parkirna mjesta, te poziva zainteresirane osobe da podnesu zahtjev za najam parkirnih mjesta u vlasništvu Općine Trpanj i to za:

1. Parkirna mjesta u Ul. Žalo,
2. Parkirna mjesta u Ul. Kralja Tomislava (ispod crkve sv.Petra i Pavla) i
3. Parkirna mjesta u Ul Kralja Tomislava (ispred bivše Policijske postaje).

Parkirna mjesta daju se u zakup za razdoblje **od dana zaključenja ugovora do 30. rujna 2018.godine** (fiksno i nepromijenjivo vrijeme), po cijeni za jedno parkirno mjesto od:

- **1.800,00 kn** za pravne osobe i obrtnike (+20% poreza) i

- **1.200,00 kn** za fizičke osobe (+ 20% poreza).

Pisani zahtjevi za zakup dostavljaju se na adresu:

OPĆINA TRPANJ, K.Tomislava 41,

s naznakom “zahtjev za parkirno mjesto u Ul.\_\_\_\_\_\_”

Rok za dostavu zahtjeva je **stalno otvoren.**

Zahtjevi se dotavljaju izravno u pisarnicu Općine Trpanj, svakim danom od 8,00-14,oo sati ili poštom na adresu: Općina Trpanj, 20240 Trpanj, Kralja Tomislava 41. Vrijeme pečata na poštanskoj pošiljci je vrijeme predaje-zaprimanja ponude.

Uz ponudu je potrebno dostaviti:

- ime i prezime za fizičke i/ili naziv pravne osobe ili obrta, adresu stanovanja/sjedišta, OIB,

- osobnu iskaznicu za fizičke osobe i izvadak iz sudskog/obrtnog registra za pravne osobe i obrtnike,

-potvrdu o ne postojanju duga društvima Komunalnom Trpanj d.o.o. i Izvor Orah d.o.o.

Nepravodobni i nepotpuni zahtjevi neće se razmatrati kao ni zahtjevi osoba koje imaju dugovanja prema Općini i/ili društvima u vlasništvu Općine: „Komunalnom Trpanj“ d.o.o i „Izvoru Orah“ d.o.o.

Sa svim zakupcima parkirnih mjesta zaključit će se ugovor o zakupu javne površine te će im se izdati rješenje o plaćanju poreza na javne površine (20% od naknade).

Općinski načelnik

Jakša Franković, dipl.oec.